Ehdotus: neuvoston asetus, yhteisön tullittomuusjärjestelmän luomisesta annetun asetuksen (ETY) N:o 918/83 muuttamisesta /* KOM/2007/0614 lopull. */





[pic] | EUROOPAN YHTEISÖJEN KOMISSIO | Bryssel 17.10.2007 KOM(2007) 614 lopullinen Ehdotus: NEUVOSTON ASETUS, yhteisön tullittomuusjärjestelmän luomisesta annetun asetuksen (ETY) N:o 918/83 muuttamisesta (komission esittämä) PERUSTELUT 1) EHDOTUKSEN TAUSTA | Ehdotuksen perustelut ja tavoitteet Yhteisön tullittomuusjärjestelmän luomisesta annettua neuvoston asetusta (ETY) N:o 918/83 on muutettava kolmansista maista tulevien matkustajien tuomien tavaroiden vapauttamisesta arvonlisä- ja valmisteverosta koskevan neuvoston direktiivin 2007/.../EY antamisen vuoksi, jotta voidaan varmistaa tietty rinnasteisuus alv-vapautuksen ja tuontitullittomuuden välillä. Koska neuvoston asetusta (ETY) N:o 918/83 ei ole muutettu merkittävällä tavalla yli 15 vuoteen, tarve muuttaa matkustajien henkilökohtaisiin matkatavaroihin sisältyvien tavaroiden tuontia koskevaa säännöstä antaa samalla hyvän tilaisuuden muuttaa muitakin säännöksiä. Muutokset - selkeyttävät asetusta ja tekevät siitä avoimemman, - parantavat alv-vapautuksen ja tullittomuuden välistä rinnasteisuutta, - yhdenmukaistavat tullisäännösten soveltamisesta jäsenvaltioissa, ja - yksinkertaistavat tiettyjen tavaroiden tulliselvitystä. | Yleinen tausta Näiden säännösten tarkistamisen taustalla ovat komission pyrkimykset selkeyttää yhteisön lainsäädäntöä, tehdä siitä avoimempaa, helpottaa kolmansien maiden kanssa käytävää kauppaa ja yksinkertaistaa tullitarkastuksia. | Voimassa olevat aiemmat säännökset Neuvoston direktiivi 2007/…/EY, annettu … päivänä …kuuta 2007, kolmansista maista tulevien matkustajien tuomien tavaroiden vapauttamisesta arvonlisä- ja valmisteverosta. Neuvoston direktiivi 83/181/ETY, annettu 28 päivänä maaliskuuta 1983, direktiivin 77/388/ETY 14 artiklan 1 kohdan d alakohdan soveltamisalasta vapautettaessa tietty tavaroiden lopullinen maahantuonti arvonlisäverosta. | Johdonmukaisuus suhteessa unionin muuhun politiikkaan ja muihin tavoitteisiin Ehdotettu muutos vastaa kaupan helpottamista ja tullitarkastusten yksinkertaistamista koskevia komission tavoitteita. | 2) KUULEMISET JA VAIKUTUSTEN ARVIOINTI | Intressitahojen kuuleminen | Kuulemismenettely, tärkeimmät kohderyhmät ja yleiskuvaus vastaajista Tullikoodeksikomitean (yleinen lainsäädäntö) jäseniä on kuultu kirjallisesti. Tiivistelmä vastauksista ja siitä, miten ne on otettu huomioon Komitean jäsenet eivät vastustaneet ehdotusta. | Asiantuntijatiedon käyttö | Asianomaiset tieteenalat/erikoisalat Ei sovelleta. Käytetty menettely Ei sovelleta. Tärkeimmät organisaatiot ja asiantuntijat, joita on kuultu Ei sovelleta. Tiivistelmä saaduista ja huomioon otetuista asiantuntijalausunnoista Ei sovelleta. Asiantuntijalausuntojen julkistaminen Ei sovelleta. | Vaikutusten arviointi 1. Ehdotetut muutokset poistavat monia epävarmuustekijöitä tullittomuutta koskevia säännöksiä sovellettaessa. Täsmennettäköön vielä, että kyseisiä säännöksiä voidaan soveltaa vain tuotaviin tavaroihin, joita ei ole vapautettu tuontitulleista. Lisäksi muutoksissa tarkennetaan, ettei neuvoston asetuksen (ETY) N:o 918/83 säännösten mukaisesti tullitta tuotaviin tavaroihin saisi soveltaa perustamissopimuksen 133 artiklaan perustuvia kaupan suojatoimenpiteitä. 2. Vapaa-ajan asunnon kalustamiseen tarkoitettujen irtainten esineiden ja tavaroiden tullittomuudesta ei säädetä alv-vapautuksia koskevissa säännöksissä. Näiden säännösten poistaminen ei pelkästään paranna tullittomuuden ja alv-vapautuksen välistä rinnasteisuutta vaan myös yksinkertaistaa luonnollisten henkilöiden asuinpaikan muuttuessa yhteisöön tuotavia tavaroita koskevia tulliselvityksiä ja tarkastuksia, sillä tulliviranomaiset voivat keskittyä omistusta koskevissa tarkastuksissa tapauksiin, joissa tullit ja arvonlisävero ovat uhattuina. 3. Ehdotus korvata arvoltaan vähäisten tavaroiden kaupallisen tuonnin tullittomuus säännöksellä, jossa määritellään vähäinen tullin määrä, jota ei tarvitse kantaa, yksinkertaistaa huomattavasti pienten tavaralähetysten tulliselvitystä. Pienten tavaralähetysten tuonnin kaupallisen luonteen vuoksi yli 22 euroa nimellisarvoltaan olevat lähetykset on täytynyt tähän asti luokitella yhteisen tullitariffin säännösten mukaisesti. Koska tätä rajaa ei ole muutettu yli 15 vuoteen ja ostoksia tehdään yhä enemmän postimyyntiliikkeiden ja Internetin välityksellä, taloudelliset toimijat ja kyseisten tavaroiden tulliselvityksistä vastaavat tulliviranomaiset toimivat tullilainsäädännön edellyttämiä tehtäviä hoitaessaan kapasiteettinsa äärirajoilla. Ehdotetun ratkaisun ansiosta suurta määrää pieniä tavaralähetyksiä (arvo enintään noin 60 euroa), jotka sisältävät YMP:n soveltamisalaan kuulumattomia tavaroita, ei tarvitsisi luokitella, koska näiden tavaroiden enimmäistulli olisi alle 16 prosenttia. Tämä tehostaisi merkittävästi kyseisten tavaralähetysten tulliselvitystä. Lisäksi ehdotettu muutos yhdenmukaistaisi tullilainsäädännön soveltamista, sillä eräät jäsenvaltiot soveltavat jo nyt neuvoston asetuksen (ETY) N:o 918/83 27 artiklan sijaan komission asetuksen (ETY) N:o 2454/93 868 artiklassa vahvistettua tullien kantamisen vähimmäismäärää. | 3) EHDOTUKSEEN LIITTYVÄT OIKEUDELLISET NÄKÖKOHDAT | Ehdotetun toimen lyhyt kuvaus Ehdotus neuvoston asetukseksi yhteisön tullittomuusjärjestelmän luomisesta annetun asetuksen (ETY) N:o 918/83 muuttamisesta | Oikeusperusta 26 artikla | Toissijaisuusperiaate Toissijaisuusperiaatetta ei sovelleta, koska asia, jota ehdotus koskee, kuuluu yhteisön yksinomaiseen toimivaltaan. | Suhteellisuusperiaate Ei sovelleta. | Sääntelytavan valinta | Ehdotettu sääntelytapa: asetus. | Muut vaihtoehdot eivät soveltuisi seuraavasta syystä: EY:n perustamissopimuksen 26 artiklan nojalla neuvosto hyväksyy yhteisen tullitariffin tullit määräenemmistöllä komission ehdotuksesta. | 4) TALOUSARVIOVAIKUTUKSET | Kantamatta jäävien tullien määrä on noin 286,1 miljoonaa euroa. | 5) LISÄTIEDOT | Yksinkertaistaminen | Ehdotus yksinkertaistaa myös tuotavien tavaroiden tulliselvitystä - kun luonnollisten henkilöiden vakituinen asuinpaikka muuttuu, ja - kun kyseessä ovat arvoltaan vähäiset pienet tavaralähetykset. | Lisäksi ehdotus poistaa tarpeen valvoa yhteisen tullitariffin tulleista vapautettujen tavaroiden loppukäyttöä. | Ehdotus: NEUVOSTON ASETUS, yhteisön tullittomuusjärjestelmän luomisesta annetun asetuksen (ETY) N:o 918/83 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen[1], sekä katsoo seuraavaa: (1) Tavaroihin, jotka on yhteisön tullittomuusjärjestelmän luomisesta 28 päivänä maaliskuuta 1983 annetun asetuksen (ETY) N:o 918/83[2] mukaisesti vapautettu yhteisen tullitariffin tuontitulleista, sovelletaan yleensä niiden käyttöä koskevia rajoituksia ja/tai tuonnin jälkeisiä tullitarkastuksia. Rajoitusten ja tarkastusten tavoitteena on estää tullitta tuotujen tavaroiden kielteinen taloudellinen vaikutus yhteisön markkinoilla. Tämän vuoksi on aiheellista säätää, että tätä asetusta sovelletaan ainoastaan sellaisten tavaroiden tuontiin, joiden osalta tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetussa neuvoston asetuksessa (ETY) N:o 2658/87[3] vahvistetun sopimustullin tai autonomisen tullin kohdalla ei ole mainintaa ”vapaa”, ja poistaa asetuksen (ETY) N:o 918/83 säännökset, joissa viitataan erityistuotteisiin, jotka on vapautettu yhteisen tullitariffin sopimustullista. (2) Vapaa-ajan asunnon kalustamiseen tarkoitettujen irtainten esineiden ja tavaroiden tuontiin sovelletaan samoja rajoituksia ja tarkastuksia kuin sellaisten luonnollisten henkilöiden tuomiin tavaroihin, jotka muuttavat vakituisen asuinpaikkansa kolmannesta maasta. Vaikka tuojina oleville henkilöille ja jäsenvaltioiden tullihallinnoille syntyvä hallinnollinen taakka on samanlainen, ensimmäisenä mainittua tuontia ei ole vapautettu arvonlisäverosta (alv) kun taas jäljempänä mainittu tuonti on vapautettu siitä. Lisäksi vapaa-ajan asunnon kalustamiseen tarkoitettujen irtainten esineiden ja tavaroiden tuonnin tullittomuudesta koituva taloudellinen hyöty on pieni verrattuna tarkastusten lisäkustannuksiin. Tämän vuoksi on aiheellista poistaa tullittomuutta koskevat säännökset kyseisten tavaroiden osalta. (3) Vähimmäismääriä koskevat säännöt vahvistetaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93[4] 868 artiklassa ja asetuksen (ETY) N:o 918/83 27 ja 28 artiklassa. Näiden sääntöjen perusteet ovat erilaiset, mikä aiheuttaa ongelmia ja epäjohdonmukaisuutta. Tämän vuoksi on aiheellista korvata asetuksen (ETY) N:o 918/83 27 ja 28 artikla säännöksellä, jonka perusteet on yhdenmukaistettu edellä mainitun 868 artiklan perusteiden kanssa ja jossa vahvistetaan tavaroita tuotaessa kannettavan tullin vähimmäismäärä. (4) Jotta varmistettaisiin, ettei matkustajien henkilökohtaisiin matkatavaroihin sisältyvien arvonlisäverosta vapautettujen tavaroiden tuonnista kanneta tulleja, tällaista tuontia koskevia asetuksen (ETY) N:o 918/83 säännöksiä on muutettava kolmansista maista tulevien matkustajien tuomien tavaroiden vapauttamisesta arvonlisä- ja valmisteverosta koskevan neuvoston direktiivin 2007/…/EY[5] huomioon ottamiseksi. Tämän vuoksi on aiheellista soveltaa tullittomuutta, kun direktiivin 2007/.../... mukaisesti täytäntöönpannussa kansallisessa arvonlisäveroa koskevassa lainsäädännössä säädetään arvonlisäverosta vapauttamisesta. Tässä yhteydessä on tarpeen varmistaa, että samoja tullittomuutta koskevia säännöksiä sovelletaan yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[6] 6 artiklassa vahvistetuilla alueilla. (5) Tavaroiden tullittomalla tuonnilla ei todennäköisesti ole merkittäviä vahingollisia vaikutuksia yhteisön tuotannonalaan. Tästä syystä on aiheellista olla soveltamatta tavaroiden tullittomaan tuontiin perustamissopimuksen 133 artiklaan perustuvia kaupan suojatoimenpiteitä. (6) Sen vuoksi asetusta (ETY) N:o 918/83 olisi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 918/83 seuraavasti: (1) Korvataan 1 artiklan 1 kohta seuraavasti: ”1. Tässä asetuksessa määritellään tapaukset, joille myönnetään erityisolosuhteissa tuonti- tai vientitullittomuus taikka vapautus perustamissopimuksen 133 artiklan perusteella toteutettavista toimenpiteistä, tapauksen mukaan, luovutettaessa tavaroita vapaaseen liikkeeseen tai vietäessä tavaroita yhteisön tullialueen ulkopuolelle. Sitä ei sovelleta tavaroihin, joille asetuksessa (ETY) N:o 2658/87 vahvistetun sopimustullin tai autonomisen tullin kohdalla on maininta ”vapaa”. Sitä sovelletaan kuitenkin tavaroihin, joiden kohdalla mainitussa asetuksessa on maininta ”vapaa”, jos kyseisiin tavaroihin sovelletaan tuntitulleja tai määrällisiä rajoituksia perustamissopimuksen 133 artiklan perusteella toteutettavien toimenpiteiden nojalla.” (2) Poistetaan I luvun IV osasto. (3) Korvataan I luvun VI osaston otsikko seuraavasti: ”ARVOLTAAN VÄHÄISET TULLIT”. (4) Korvataan 27 artikla seuraavasti: ” 27 artikla Tullittomuus myönnetään, kun tulli on alle 10 euroa.” (5) Poistetaan 28 artikla. (6) Korvataan 45 artikla seuraavasti: ” 45 artikla Tuontitullittomuus myönnetään kolmannesta maasta tulevien matkustajien henkilökohtaisiin matkatavaroihin sisältyville tavaroille edellyttäen, että tästä tuonnista ei kanneta arvonlisäveroa (alv) neuvoston direktiivin 2007/…/EY* säännösten mukaisesti annettujen kansallisen lainsäädännön säännösten nojalla. Neuvoston direktiivin 2006/112/EY** 6 artiklassa luetelluille alueille tuotuihin tavaroihin on sovellettava samoja tullittomuutta koskevia säännöksiä kuin tavaroihin, jotka tuodaan asianomaisen jäsenvaltion alueen mihin tahansa muuhun osaan.” * EUVL L […], […], s. […]. ** EUVL L 347, 11.12.2006, s. 1, direktiivi sellaisena kuin se on muutettuna direktiivillä 2006/138/EY (EUVL L 384, 29.12.2006, s. 92). (7) Poistetaan 46–49, 70, 92 ja 93 artikla. (8) Poistetaan I luvun XXIII osasto. (9) Korvataan 109 artikla seuraavasti: ” 109 artikla Tuontitullittomuus myönnetään: a) tavaroille, jotka on tarkoitettu käytettäviksi todistuskappaleina tai vastaavassa tarkoituksessa jäsenvaltioiden tuomioistuimissa tai muissa virallisissa laitoksissa; b) tietojen siirrossa käytetyille tallenteille (esimerkiksi reikäkortit, äänitteet, ja mikrokortit), jotka osoitetaan vastikkeetta vastaanottajalle, jos tullittomuus ei aiheuta väärinkäyttöä tai kilpailun merkittävää vääristymistä.” (10) Lisätään 127 artiklaan 3 kohta seuraavasti: ”3. Tavaroihin, jotka voidaan tuoda tullitta tämän asetuksen mukaisesti, ei myöskään sovelleta perustamissopimuksen 133 artiklan perusteella toteutettavien toimenpiteiden mukaisesti sovellettavia määrällisiä rajoituksia.” (11) Korvataan liite I tämän asetuksen liitteellä I. (12) Korvataan liite II tämän asetuksen liitteellä II. (13) Poistetaan liite III. (14) Korvataan liite IV tämän asetuksen liitteellä III. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä tammikuuta 2008. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja LIITE I ” LIITE I Asetuksen 50 artiklassa tarkoitettu luonteeltaan kasvatuksellinen, tieteellinen tai sivistyksellinen materiaali CN-koodi | Tavaran kuvaus | 3705 | Valokuvauslevyt ja -filmit, valotetut ja kehitetyt, muut kuin elokuvafilmit: | ex 3705 10 00 | Filmit kirjojen tuotantoon tarkoitettua offsetpainatusta ja -monistusta varten | ex 3705 90 10 | Kirjoista, lasten kuvakirjoista ja piirustus- tai värityskirjoista, koulukirjoista (työkirjat), ristisanatehtäväkokoelmista, sanoma- ja aikakauslehdistä, luonteeltaan muista kuin kaupallisista asiakirjoista tai kertomuksista ja yksittäisistä kuvista, painosivuista ja kirjojen tuotantoon tarkoitetuista vedoksista tehdyt mikrofilmit | ex 3705 90 90 | Muut kirjojen tuotantoon tarkoitetut reprofilmit | 9023 | Kojeet, laitteet tai mallit, jotka on tarkoitettu esittelyä (esim. opetusta tai näyttelyä) varten, muuhun käyttöön soveltumattomat: | ex 9023 00 80 | Geologian, eläintieteen, kasvitieteen, mineralogian, paleontologian, arkeologian, kansantieteen, metrologian, klimatologian ja geofysiikan kaltaisia tieteenaloja koskevat kohokartat | Liitteessä II olevat CN-koodit | Liitteessä II luetellut Yhdistyneiden kansakuntien tai jonkin sen erikoislaitoksen tuottamat tavarat.” | LIITE II ” LIITE II Asetuksen 51 artiklassa tarkoitettu luonteeltaan kasvatuksellinen, tieteellinen tai sivistyksellinen materiaali CN-koodi | Tavaran kuvaus | 3705 | Valokuvauslevyt ja -filmit, valotetut ja kehitetyt, muut kuin elokuvafilmit: | ex 3705 10 00 | Luonteeltaan kasvatuksellista, tieteellistä tai sivistyksellistä offsetpainatusta ja -monistusta varten1 | ex 3705 90 10 | Luonteeltaan kasvatukselliset, tieteelliset tai sivistykselliset mikrofilmit1 | ex 3705 90 90 | Muut luonteeltaan kasvatukselliset, tieteelliset tai sivistykselliset valokuvauslevyt ja -filmit, valotetut ja kehitetyt1 | 3706 | Elokuvafilmit, valotetut ja kehitetyt, myös yhdistettyinä ääniraitaan tai sisältäen ainoastaan ääniraidan: | ex 3706 10 99 ex 3706 90 99 | Muut luonteeltaan kasvatukselliset, tieteelliset tai sivistykselliset elokuvafilmipositiivit, valotetut ja kehitetyt, leveydeltään vähintään 10 mm1 | 8523 | Levyt, nauhat, puolijohdeteknologiaa käyttävät haihtumattomat puolijohdemuistit, toimikortit ja muut tiedonkantajat äänen tai muiden ilmiöiden tallennukseen, myös tallenteita sisältävät, sekä matriisit ja isiöt levyjen valmistusta varten, ei kuitenkaan 37 ryhmän tuotteet: | ex 8523 21 00 ex 8523 29 39 ex 8523 29 90 | Luonteeltaan kasvatukselliset, tieteelliset tai sivistykselliset magneettiset taltiot1 | ex 8523 40 31 ex 8523 40 39 ex 8523 40 51 ex 8523 40 59 ex 8523 40 99 | Luonteeltaan kasvatukselliset, tieteelliset tai sivistykselliset optiset taltiot1 | ex 8523 51 99 ex 8523 52 10 ex 8523 59 99 | Luonteeltaan kasvatukselliset, tieteelliset tai sivistykselliset puolijohdemateriaalia käyttävät taltiot1 | ex 8523 80 99 | Luonteeltaan kasvatukselliset, tieteelliset tai sivistykselliset äänilevyt1 | 9023 | Kojeet, laitteet tai mallit, jotka on tarkoitettu esittelyä (esim. opetusta tai näyttelyä) varten, muuhun käyttöön soveltumattomat: | ex 9023 00 10 ex 9023 00 80 | Luonteeltaan kasvatukselliset, tieteelliset tai sivistykselliset mallit, pienoismallit ja seinätaulut, jotka on tarkoitettu yksinomaan esittelyihin ja opetukseen1 | ex 9023 00 10 ex 9023 00 80 | Luonteeltaan kasvatukselliset, tieteelliset tai sivistykselliset pienikokoiset visuaaliset pienoismallit ja mallit, jotka esittävät molekyylirakenteiden tai matemaattisten kaavojen kaltaisia abstrakteja käsitteitä1 | (1) Tätä tavaraa koskevaa tullittomuutta sovellettaessa on noudatettava asiaa koskevissa yhteisön säännöksissä vahvistettuja edellytyksiä (ks. komission asetuksen (ETY) N:o 2454/93 291–300 artikla (EYVL L 253, 11.10.1993, s. 1)).” | LIITE III ” LIITE IV Asetuksen 71 artiklassa tarkoitetut sokeiden kasvatukselliseen, tieteelliseen tai sivistykselliseen kehittämiseen tarkoitetut tavarat CN-koodi | Tavaran kuvaus | ex 6602 00 00 | Kävelykepit, istuinkepit, ruoskat, ratsupiiskat ja niiden kaltaiset tavarat: - sokeille ja näkövammaisille tarkoitetut valkoiset kepit | ex 8469 00 91 ex 8469 00 99 | Kirjoituskoneet: - sokeiden ja näkövammaisten käyttöön mukautetut | ex 8519 | Äänentallennus- tai äänentoistolaitteet: - levysoittimet ja kasettinauhurit, jotka on erityisesti suunniteltu tai mukautettu sokeiden ja näkövammaisten tarpeisiin | ex 8523 | Levyt, nauhat, puolijohdeteknologiaa käyttävät haihtumattomat puolijohdemuistit, toimikortit ja muut tiedonkantajat äänen tai muiden ilmiöiden tallennukseen, myös tallenteita sisältävät, sekä matriisit ja isiöt levyjen valmistusta varten, ei kuitenkaan 37 ryhmän tuotteet: - äänikirjat - sokeidenkirjojen ja äänikirjojen valmistukseen tarkoitetut magneettinauhat ja kasetit | 9013 | Nestekidelaitteet, jotka eivät ole muissa nimikkeissä yksityiskohtaisemmin kuvattuja tavaroita; laserit, muut kuin laserdiodit; muut optiset laitteet ja kojeet, muualle tähän ryhmään kuulumattomat: | ex 9013 80 90 | - muut koneet, kojeet ja laitteet: - sokeille ja näkövammaisille tarkoitetut televisiokuvan suurennuslaitteet | 9023 | Kojeet, laitteet ja mallit, jotka on tarkoitettu esittelyä (esim. opetusta tai näyttelyä) varten, muuhun käyttöön soveltumattomat: | ex 9023 00 80 | - muut: - erityisesti sokeiden ja näkövammaisten käyttöön tarkoitetut opetusvälineet ja -laitteet | ex 9102 | Rannekellot, taskukellot ja niiden kaltaiset kellot, myös ajanottokellot, muut kuin nimikkeeseen 9101 kuuluvat: - sokeille tarkoitetut kellot, joiden kuori ei ole jalometallia | Muuta | Kaikki muut erityisesti sokeiden ja näkövammaisten kasvatukselliseen, tieteelliseen tai sivistykselliseen kehittämiseen tarkoitetut tavarat” | YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Ehdotus neuvoston asetukseksi yhteisön tullittomuusjärjestelmän luomisesta annetun asetuksen (ETY) N:o 918/83 muuttamisesta 2. BUDJETTIKOHDAT: Luku ja momentti: Luku 12, momentti 120 ”Voimassaoloaika”-sarakkeessa mainittu tulojen menetys seuraavina vuosina lasketaan erikseen myöhemmissä asetuksissa. Vuodeksi 2008 budjetoitu määrä: 16 431 900 000 euroa 3. RAHOITUSVAIKUTUKSET ( Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[7] | 12 kk:n jakso, joka alkaa pp/kk/vvvv | [Vuosi 2008] | 120 momentti | Vaikutukset omiin varoihin | 1.1.2008 | - 286,1 | 4. PETOSTEN TORJUNTATOIMET 5. MUITA HUOMAUTUKSIA Toimenpiteen arvioidut kustannukset Arvioitua tulojen menetystä laskettaessa oletettiin, että 30 miljoonaa lento- ja merimatkustajaa käyttäisi hyväkseen ylimääräistä 155 euroa henkeä kohden olevaa tullitonta määrää ja 50 miljoonaa muuta matkustajaa ylimääräistä 125 euroa henkeä kohden olevaa tullitonta määrää. Tämän perusteella laskettiin, että 10 900 miljoonan euron tulliton määrä * matkustajilta kannettava kiinteä tulli 3,5 % = 381,5 miljoonan euron tulli – jäsenvaltioiden maksu 25 % = 286,1 miljoonaa euroa . Toimenpiteen vaikutus 1. Ehdotetut muutokset poistavat monia epävarmuustekijöitä tullittomuutta koskevia säännöksiä sovellettaessa. 2. Muutos parantaa verottomuuden ja alv-vapautuksen välistä rinnasteisuutta ja yksinkertaistaa luonnollisten henkilöiden asuinpaikan muuttuessa yhteisöön tuotavia tavaroita koskevia tulliselvityksiä ja tarkastuksia. 3. Muutos tehostaa huomattavasti arvoltaan vähäisten pienten tavaralähetysten tulliselvitystä. 4. Muutoksen ansiosta tulliviranomaiset soveltavat tullilainsäädäntöä yhdenmukaisemmin jäsenvaltioissa. [1] EUVL C […], […], s. […]. [2] EYVL L 105, 23.4.1983, s. 1, asetus sellaisena kuin se on viimeksi muutettuna vuoden 2003 liittymisasiakirjalla. [3] EYVL L 256, 7.9.1987, s. 1, asetus sellaisena kuin se on viimeksi muutettuna asetuksella (EY) N:o 733/2007 (EUVL L 169, 29.6.2007, s. 1). [4] EYVL L 253 11.10.1993, s. 1, asetus sellaisena kuin se on viimeksi muutettuna asetuksella (EY) N:o 214/2007 (EUVL L 62, 1.3.2007, s. 6). [5] EUVL L […], […], s. […]. [6] EUVL L 347, 11.12.2006, s. 1, direktiivi sellaisena kuin se on viimeksi muutettuna direktiivillä 2006/138/EY (EUVL L 384, 29.12.2006, s. 92). [7] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.